Príloha č. 2

**Návrh kúpnej zmluvy**

v zmysle ustanovení § 409 a nasl. zákona č. 513/1991 Zb. Obchodného zákonníka v znení neskorších predpisov (ďalej len „Obchodný zákonník“) (ďalej len „zmluva“)

1. **ZMLUVNÉ STRANY**

* 1. Obchodné meno : **Poľnohospodárske družstvo Lisková – Sliače, družstvo**

Sídlo : 034 81 Lisková

Štatutárny zástupca : Ing. Ivana Šafek Maitner, predseda predstavenstva

 Ing. Dominika Juhásová, podpredseda predstavenstva

IČO : 00 195 685

DIČ : 2020430302

IČ DPH: : SK2020430302

Tel. : 044/443 811 505

E-mail : nz@pdliskova.sk

(ďalej len **„kupujúci**“)

* 1. **Predávajúci**

Obchodné meno: **.....................................**

Sídlo: .....................................

IČO: .....................................

DIČ: .....................................

IČ DPH: .....................................

Zápis: .....................................

Bankové spojenie: .....................................

Číslo účtu: .....................................

Zastúpený: .....................................

Kontakt: .....................................

(ďalej iba ako „**Predávajúci**“)

* 1. Zmluvné strany uzatvárajú podľa § 409 a nasl. Obchodného zákonníka túto kúpnu zmluvu (ďalej len "**Zmluva**"):
1. **PREDMET ZMLUVY**
	1. Pod pojmom „**Predmet kúpy**“ sa pre účely tejto Zmluvy rozumie dodávka **Šmykom riadený manipulátor** podľa prílohy č.1.
	2. Predmetom tejto Zmluvy je
		1. záväzok Predávajúceho odplatne previesť na Kupujúceho vlastnícke právo k Predmetu kúpy definovanom v bode 2.1. Zmluvy, a
		2. záväzok Kupujúceho prevádzaný Predmet kúpy prevziať a zaplatiť kúpnu cenu.
	3. Predávajúci prevádza Predmet kúpy do výlučného vlastníctva Kupujúceho vcelku.
	4. Predmet kúpy predávajúci dodá a kupujúci prevezme naraz na základe preberacieho – odovzdávacieho protokolu, ktorý podpíšu štatutárni zástupcovia alebo oprávnené osoby za obe zmluvné strany.
	5. Predávajúci sa zaväzuje dodať predmet zmluvy nepoškodený a bez závad. Predávajúci je povinný dodať predmet zmluvy detailne uvedený v prílohe č. 1 tejto zmluvy, za podmienok uvedených v tejto zmluve, na svoje náklady a svoje nebezpečenstvo. Činnosť musí byť vykonaná tak, aby boli riadne a včas plnené všetky povinnosti vyplývajúce z výzvy a samotnej implementácie projektu s názvom: **Podora na investície do PD Lisková – Sliače (ŽV).**
	6. Predávajúci vyhlasuje, že v prípade potreby poskytne potrebnú súčinnosť a doloží komplexnú dokumentáciu k predmetu zmluvy potrebnú pre potreby obce ako sú napr. fotografie dodávaného predmetu zmluvy, dodací list, protokoly a ďalšia dokumentácia v zmysle požiadavok obce.
2. **DODANIE PREDMETU KÚPY**
	1. Predávajúci dodá Predmet kúpy Kupujúcemu v lehote **do 3 mesiacov** od doručenia jednostrannej písomnej objednávky od Kupujúceho Predávajúcemu.
	2. Predávajúci je povinný na požiadanie vykonať spätný odber, recykláciu alebo opätovné použitie obalov, ktoré sú súčasťou dodania v tovarov záujme rešpektovania princípov „zeleného“ verejného obstarávania.
3. **CENA**
	1. Kúpna cena za Predmet kúpy bola Zmluvnými stranami dohodnutá spolu vo výške

|  |  |
| --- | --- |
| Cena bez DPH |   |
| DPH |  |
| Cena s DPH |  |

Ceny jednotlivých položiek Predmetu zmluvy sú určené v prílohe č. 2 tejto zmluvy.

* 1. Cena za dodávku predmetu kúpy je stanovená v súlade s ponukou, súčasťou ceny, ak si to povaha dodávky vyžaduje je zahrnuté zaškolenie obsluhy v sídle verejného obstarávateľa a ostatné náklady súvisiace s dodaním predmetu kúpy.
	2. Predávajúci vyúčtuje daň z pridanej hodnoty podľa platných právnych predpisov.
	3. Každá časť kúpnej ceny je splatná nasledovne:
		1. **100% do 60 dní po dodaní** časti Predmetu kúpy, za ktorú sa kúpna cena platí.
	4. Na faktúre je povinný predávajúci uviesť názov a kód ITMS projektu, ktorý mu oznámi kupujúci.
1. **ZÁRUKA A ZMLUVNÉ POKUTY**
	1. Predávajúci poskytuje na Predmet kúpy záruku. Predávajúci zodpovedá za to, že Predmet kúpy bude mať počas celej záručnej doby vlastnosti dohodnuté touto Zmluvou a bude vyhovovať požiadavkám technických noriem a všeobecne záväzných právnych predpisov. Predávajúci zodpovedá za vady, ktoré má Predmet kúpy v čase jeho odovzdania Kupujúcemu, a za vady, ktoré vznikli počas záručnej doby.
	2. Záručná doba začína plynúť odo dňa nasledujúceho po odovzdaní a prevzatí Predmetu kúpy. Záručná doba sa končí uplynutím záručnej doby uvedenej v Prílohe č. 1 ku kúpnej zmluve, ak nie je uvedené, tak 24 mesiacov plynúcich od odovzdania Predmetu kúpy.
	3. Ak Predávajúci neodovzdá Predmet kúpy riadne (bez vád) a včas, môže Kupujúci požadovať od Predávajúceho zaplatenie zmluvnej pokuty vo výške **0,5 %** **z celkovej kúpnej ceny vrátane DPH za každý začatý deň omeškania** s odovzdaním Predmetu kúpy riadne (bez vád) a včas, a tiež zmluvnú pokutu vo výške **50 %** **z celkovej kúpnej ceny vrátane DPH pri nedodaní Predmetu kúpy** **Kupujúcemu.** Za nedodanie sa bude považovať nedodanie objednanej časti Predmetu kúpy po uplynutí 30 kalendárnych dní od uplynutia lehoty podľa bodu 3.1. tejto zmluvy.
	4. Ak Kupujúci nezaplatí Predávajúcemu kúpnu cenu podľa bodu 4.3.1. tejto zmluvy, môže Predávajúci požadovať od Kupujúceho zaplatenie zmluvnej pokuty vo výške **0,1 %** **z celkovej kúpnej ceny vrátane DPH za každý začatý deň omeškania s platbou.**
	5. Predávajúci je povinný zmluvné pokuty zaplatiť v deň, kedy na ne vznikne nárok. Nárokom na zaplatenie zmluvnej pokuty nie je dotknutý nárok oprávnenej strany na náhradu škody spôsobenej porušením povinnosti zabezpečenej zmluvnou pokutou, a to ani škody presahujúcej výšku zmluvnej pokuty.
2. **Ostatné ustanovenia**
	1. Kupujúci je oprávnený odstúpiť od Zmluvy v prípade podstatného porušenia zmluvy Predávajúcim, za ktoré sa pre účely tejto Zmluvy považuje stav, ak Predávajúci mešká s realizáciou predmetu plnenia v stanovenom termíne podľa objednávky a prílohy č. 1 tejto Zmluvy o viac ako 5 pracovných dní, alebo plnenie nemá požadované legislatívne, technické a kvalitatívne parametre uvedené v prílohe 1 Zmluvy.
	2. Predávajúci je oprávnený odstúpiť od Zmluvy v prípade, ak mu Kupujúci neposkytne nevyhnutnú súčinnosť k riadnemu plneniu predmetu Zmluvy do 5 pracovných dní od písomného vyzvania, alebo je v omeškaní s úhradou faktúry o viac ako 15 dní.
	3. Odstúpeniu od Zmluvy musí predchádzať výzva oprávnenej strany na nápravu s lehotou na odstránenie porušenia Zmluvy min. 3 pracovné dni od doručenia výzvy povinnej strane.
	4. Odstúpenie od Zmluvy alebo výpoveď Zmluvy musí mať písomnú formu a musí byť doručená druhej zmluvnej strane osobne alebo doporučene do vlastných rúk. Momentom doručenia nadobúda odstúpenie od Zmluvy alebo výpoveď Zmluvy účinok. V prípade neprevzatia zásielky účinky doručenia nastanú dňom vrátenia sa nedoručenej zásielky späť odosielateľovi, i keď sa adresát o obsahu zásielky nedozvedel.
	5. Ukončením zmluvného vzťahu nie je dotknuté právo na náhradu škody.
	6. V prípade predčasného ukončenia zmluvného vzťahu má Kupujúci nárok na úhradu preukázateľne vynaložených nákladov spojených s realizáciou predmetu plnenia Zmluvy.
	7. Pokiaľ táto Zmluva nestanovuje inak, budú sa vzájomné vzťahy zmluvných strán vrátane prípadných sporov, právnych sporov riadiť príslušnými ustanoveniami zákona č. 513/1991 Zb. v znení neskorších predpisov (Obchodného zákonníka) a ďalšími všeobecne záväznými právnymi predpismi.
3. **ZÁVEREČNÉ USTANOVENIA**
	1. Kupujúci a predávajúci súhlasia s nasledovným ustanovením a postupmi: „Oprávnení kontrolní zamestnanci budú môcť uplatňovať voči Predávajúcemu kontrolu obchodných dokumentov a vecnú kontrolu v súvislosti s realizáciou Projektu počas realizácie projektu a piatich rokov po skončení realizácie schváleného projektu. Oprávnení kontrolní zamestnanci sú:
	2. Poskytovateľ a ním poverené osoby,
	3. Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby,
	4. Najvyšší kontrolný úrad SR, Certifikačný orgán a nimi poverené osoby,
	5. Orgán auditu, jeho spolupracujúce orgány (Úrad vládneho auditu) a osoby poverené na výkon kontroly/auditu,
	6. Splnomocnení zástupcovia Európskej Komisie a Európskeho dvora audítorov,
	7. Orgán zabezpečujúci ochranu finančných záujmov EÚ,
	8. Osoby prizvané orgánmi uvedenými v písm. a) až f) v súlade s príslušnými právnymi predpismi SR a právnymi aktmi EÚ.
	9. Na vzťahy medzi zmluvnými stranami vyplývajúce z tejto Zmluvy, ale ňou výslovne neupravené sa vzťahujú príslušné ustanovenia obchodného zákonníka.
	10. Kupujúci pripúšťa plnenie predmetu zmluvy subdodávkami. Ak má Predávajúci v úmysle dodať predmet plnenia alebo jeho časť sudodávateľmi, môže tak urobiť iba s predchádzajúcim súhlasom Kupujúceho, ktorý takýto bez závažného a opodstatneného dôvodu neodoprie.
	11. Predávajúci má povinnosť, aby v tejto zmluve, najneskôr v čase jej uzavretia, uviedol údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresu pobytu, dátum narodenia, ak existujú, čiže na plnení predmetu zmluvy sa subdodávatelia budú využívať.
	12. Ak Predávajúci využíva na dodanie predmetu zmluvy subdodávateľov, tvorí ich zoznam Prílohu č. 3 tejto Zmluvy. Predávajúci je oprávnený zmeniť subdodávateľa iba s predchádzajúcim súhlasom Objednávateľa. Predávajúci je povinný Objednávateľovi oznámiť akúkoľvek zmenu údajov u Subdodávateľov, uvedených v Prílohe č. 3 tejto Zmluvy, a to bezodkladne.
	13. Zmluvné strany súhlasia, aby oprávnení zamestnanci Pôdohospodárskej platobnej agentúry, Ministerstva pôdohospodárstva a rozvoja vidieka Slovenskej republiky, orgánov Európskej únie a ďalšie oprávnené osoby, v súlade s právnymi predpismi Slovenskej republiky a predpismi Európskej únie, vykonali voči zmluvným stranám kontrolu/audit dokumentácie a vecnú kontrolu skutočností súvisiacich s vykonaním obstarávania na predmet plnenia podľa tejto zmluvy, súvisiacich s realizáciou predmetu plnenia podľa tejto zmluvy a skutočností súvisiacich s poskytnutím nenávratného finančného príspevku na základe Zmluvy o poskytnutí nenávratného finančného príspevku uzavretej s Pôdohospodárskou platobnou agentúrou. Zmluvné strany sa zaväzujú kontrolu strpieť a poskytnúť týmto osobám nevyhnutnú súčinnosť.“
	14. Zmeny a doplnky obsahu Zmluvy možno uskutočniť len písomne a v súlade s ustanoveniami § 18 zákona o verejnom obstarávaní písomnými dodatkami, podpísanými obidvoma zmluvnými stranami.
	15. Zmluva nadobúda platnosť dňom podpísania oboma zmluvnými stranami.
	16. Vzhľadom k tomu, že realizácia predmetu zákazky podlieha schváleniu procesu verejného obstarávania, verejný obstarávateľ si vyhradzuje právo zrušiť použitý postup zadávania zákazky v prípade, ak nebude predmetné verejné obstarávanie schválené kontrolným orgánom. Zmluva o dielo sa stáva platnou dňom jej podpisu a účinnou až po schválení verejného obstarávania kontrolným orgánom. V prípade, ak verejné obstarávanie nebude schválené, verejný obstarávateľ si vyhradzuje právo od zmluvy odstúpiť.
	17. Zmluvné strany vyhlasujú, že Zmluvu riadne prečítali, jej obsahu porozumeli a na znak súhlasu ju podpisujú.
	18. Zmluva je vyhotovená v piatich rovnopisoch, pričom jeden rovnopis obdrží Predávajúci a štyri rovnopisy pre Kupujúceho.

**Prílohy:**

Príloha č. 1 – opis predmetu zákazky a vlastný návrh na plnenie

Príloha č. 2 – rozpočet

Prílohe č. 3 – zoznam subdodávateľov (ak relevantné)

**Za Kupujúceho: Za Predávajúceho:**

V................. , dňa ................. V ........................ , dňa ..................

.................................................... ......................................................

Meno, priezvisko, podpis oprávnenej osoby, Meno, priezvisko, podpis oprávnenej osoby,

pečiatka pečiatka

Príloha č. 1 - opis predmetu zákazky a vlastný návrh na plnenie

|  |  |  |
| --- | --- | --- |
| **názov položky/doplniť typ alebo značku** | **technické údaje** | **Uchádzač napíše konkrétnu hodnotu/parameter ponúkaného zariadenia, alebo „áno“ ak spĺňa požiadavku, „nie“ ak nespĺňa požiadavku** |
| **Šmykom riadený manipulátor/typ alebo značka:** | *Výška manipulátora max. 2 100 mm* |   |
|                  | *Dĺžka manipulátora s lopatou max. 3 400 mm* |   |
| *Šírka manipulátora s lopatou max. 1 900 mm* |   |
| *Prevádzková hmotnosť max.3 600 kg* |   |
| *Nominálna nosnosť min. 950 kg* |   |
| *Max. výška zdvihu k čapu min. 3 200 mm* |   |
| *Max. rýchlosť min. 15 km/h* |   |
| *Trhacia sila min. 27,0 kN* |   |
| *menovitý výkon motora min. 55 kW* |   |
| *Druh pohonu hydrostatický* |   |
| *Druh ovládania- hydraulické* |   |
| *Rozvádzač pracovného zaradenia s uzavretým stredom* |   |
| *Prietok pracovnej hydrauliky min. 105 l/min* |   |
| *Vyrovnávanie lopaty hydraulické*  |   |
| *Pneumatiky min. 12-16,5* |   |
| *Základná lopata-šírka min. 1 800 mm* |   |

Príloha č. 2 – rozpočet

|  |  |  |  |  |  |  |  |
| --- | --- | --- | --- | --- | --- | --- | --- |
| **názov položky/doplniť typ alebo značku** | **jednotka** | **Počet jednotiek** | **jednotková cena bez DPH** | **spolu suma bez DPH** | **Výška DPH** | **spolu suma DPH** | **Spolu suma s DPH** |
| **Šmykom riadený manipulátor /typ alebo značka:** | **ks** | **1** |   | 0,00 | 20 % | 0,00 | 0,00 |
| **spolu** | **x** | **x** |  | **0,00** | **x** | **0,00** | **0,00** |

Príloha č. 3 – zoznam subdodávateľov (ak relevantné)

Meno a priezvisko konateľa spoločnosti **názov spoločnosti, IČO: XX XXX XXX** týmto prehlasuje, že na realizáciu zákazky pre projekt: **Podora na investície do PD Lisková - Sliače** **(ŽV)** nebude využívať zdroje subdodávateľov.

 ...............................................................................................

 Meno priezvisko, konateľ spoločnosti